Document ID: /roh_data/filtered/fineweb-2-filterrobots_roh.jsonl.gz/12881

L'equipa naziunala svizra da hockey frunta il 2022 al campiunadi mundial en la Finlanda en la fasa da gruppa tranter auter sin la Germania. La squadra che ha dumagnà la Svizra en il quartfinal a Riga è uschia er a Helsinki puspè in dals avdersaris da la naziunala. Er en la medema gruppa èn il campiun mundial Canada, la Russia, la Slovachia, il Danemarc, il Kasachstan e l'Italia. Decisiv per furmar las gruppas dal campiunadi mundial ed er dals gieus olimpics è la rangaziun mundiala. La Svizra è actualmain sin plaz otg.
Gia dapi dumengia èsi cler, che la squadra da Patrick Fischer frunta il favrer als gieus olimpics d'enviern a Peking en la prerunda sin la Finlanda e la Germania. Il terz adversari n'è anc betg enconuschent.
Ord l'archiv: